<classify> Akizungumza jijini jana Kaseja amekiri kufuatwa na viongozi wa klabu hizo lakini hakuweka wazi ni klabu gani ambayo atajiunga nayo akitaka mashabiki wasubiri watajua muda ukifika.Ni kweli nimefanya mazungumzo na viongozi wa Mbeya City kwa ajili ya kunisajili na naamini Mbeya City ni timu nzuri ambayo inaleta changamoto pia kocha wao Juma Mwambusi tunafahamiana tangu akifundisha Moro Utd, na leo jana timu ya Ndanda ya mkoani Mtwara imeonyesha nia ya kunisajili hivi tunavyozungumza wakala wangu yupo nao kwenye mazungumzo, alisema Kaseja.Kocha wa Mwadui FC, Jamhuri Kihwelo amekaririwa na vyombo vya habari akisema endapo mambo yatakwenda vizuri atamsajili Kaseja kwani ni kati ya magolikipa bora nchini.TFF imemruhusu Kaseja kujiunga na timu yoyote baada ya kupitia maombi yaliyoletwa kwao na Chama cha wacheza Soka Tanzania SPUTANZA kikiomba mchezaji huyo kuwa huru na kujiunga na klabu yoyote.Kaseja yupo kwenye mgogoro na klabu yake ya Yanga inayotaka kulipwa kwa madai mchezaji huyo amevunja mkataba.Aidha Katibu Mkuu wa TFF, Selestine Mwesigwa amethibitisha kumruhusu Kaseja kujiunga na klabu yoyote ambayo atakubaliana nayo atacheza kwa muda wote ambao suala lake la mgogoro na Yanga likiwa linashughulikiwa kwani hawajamwondoa kwenye mgogoro wa kikazi na klabu yake.  <topic>: michezo 